|  |  |  |  |  |
| --- | --- | --- | --- | --- |
| |  |  |  | | --- | --- | --- | | |  |  | | --- | --- | |  | REPUBLIKA SLOVENIJA  **MINISTRSTVO ZA KMETIJSTVO, GOZDARSTVO IN PREHRANO**  UPRAVA REPUBLIKE SLOVENIJE ZA VARNO HRANO, VETERINARSTVO IN VARSTVO RASTLIN | | | Oznaka metode: UVHVVR-UP/4/1  Datum: 15. maj 2023 |

**METODA   
ZA URADNO POTRJEVANJE SEMENA OLJNIC IN PREDIVNIC**

**Uradni pregledi semenskih posevkov oljnic in predivnic**

**(UVHVVR-UP/4/1)**

Metoda za uradno potrjevanje semena oljnic in predivnic – Uradni pregledi semenskih posevkov oljnic in predivnic (UVHVVR-UP/4/1), sprejeta s sklepom direktorja Uprave Republike Slovenije za varno hrano, veterinarstvo in varstvo rastlin, št. sklepa: U34311-4/2023/1 z dne 10. 5. 2023.

Začetek uporabe: 15. maja 2023.

KAZALO VSEBINE

[1 SPLOŠNO 5](#_Toc134449204)

[1.1 Namen 5](#_Toc134449205)

[1.2 Pomen izrazov 5](#_Toc134449206)

[1.3 Kategorije pridelave semena oljnic in predivnic 6](#_Toc134449207)

[2 URADNI PREGLEDI SEMENSKEGA POSEVKA 6](#_Toc134449208)

[2.1 Prijava za odvzem vzorcev semena za vzporedno kontrolo 6](#_Toc134449209)

[2.2 Prijava za uradne preglede semenskega posevka 7](#_Toc134449210)

[2.2.1 Prijava semenskega posevka za pridelavo predosnovnega semena 7](#_Toc134449211)

[2.2.2 Prijava semenskega posevka za pridelavo ostalih kategorij semena 7](#_Toc134449212)

[2.2.3 Kontaktni podatki organa za potrjevanje 7](#_Toc134449213)

[2.3 Preveritev prijave in izdelava obrazca zapisnika 8](#_Toc134449214)

[2.4 Pregled dokumentacije in evidenc 8](#_Toc134449215)

[2.5 Poljski pregledi 8](#_Toc134449216)

[2.5.1 Število in čas opravljanja poljskih pregledov 9](#_Toc134449217)

[2.5.2 Način opravljanja poljskih pregledov 9](#_Toc134449218)

[2.5.3 Kontrolne enote 10](#_Toc134449219)

[2.5.4 Gostota posevka 10](#_Toc134449220)

[2.6 Zapisnik o uradnih pregledih semenskega posevka in potrdilo o ne dokončni potrditvi semena oljnic in predivnic 11](#_Toc134449221)

[2.7 Zavrnitev uradne potrditve 11](#_Toc134449222)

[2.8 Odstop od prijave pridelave semenskega posevka 11](#_Toc134449223)

[2.9 Nadzor preglednikov pod uradnim nadzorom 11](#_Toc134449224)

[3 ZAHTEVE ZA SEMENSKE POSEVKE 12](#_Toc134449225)

[3.1 Predhodni posevek (kolobar) 12](#_Toc134449226)

[3.2 Izolacija (izolacijski pas) 12](#_Toc134449227)

[3.3 Sortna čistost semenskega posevka 12](#_Toc134449228)

[3.3.1 Sorte oljnic in predivnic, ki niso hibridne sorte 12](#_Toc134449229)

[3.3.2 Hibridne sorte navadne ogrščice, ki so pridobljene z uporabo CMS 13](#_Toc134449230)

[3.3.3 Hibridne sorte sončnice 13](#_Toc134449231)

[3.4 Zapleveljenost in prisotnost drugih vrst rastlin 14](#_Toc134449232)

[3.5 Zdravstveno stanje 14](#_Toc134449233)

[3.5.1 Zahteve glede nadzorovanih nekarantenskih škodljivih organizmov 15](#_Toc134449234)

[PRILOGA: Preverjanja, opazovanja, in vrednotenja, ki se izvajajo pri uradnih pregledih 17](#_Toc134449235)

[1. Navadna ogrščica (razen hibridnih sort), oljna repica, bela gorjušica 17](#_Toc134449236)

[2. Hibridne sorte navadne ogrščice, pridobljene z uporabo CMS 19](#_Toc134449237)

[3. Navadna konoplja, navadna soja, sončnica (razen hibridnih sort), navadni lan, vrtni mak 21](#_Toc134449238)

[4. Hibridne sorte sončnice 23](#_Toc134449239)

METODA ZA URADNO POTRJEVANJE SEMENA OLJNIC IN PREDIVNIC

**Uradni pregledi semenskih posevkov oljnic in predivnic**

**(UVHVVR-UP/4/1)**

# SPLOŠNO

## Namen

S to metodo je določen način izvajanja uradnih pregledov semenskih posevkov naslednjih vrst oljnic in predivnic:

*Brassica napus* L. (partim) – navadna ogrščica

*Brassica rapa* L. var. *silvestris* (Lam.) Briggs – oljna repica

*Cannabis sativa* L. – navadna konoplja

*Glycine max* (L.) Merill – navadna soja

*Helianthus annuus* L. – sončnica

*Linum usitatissimum* L. – navadni lan (za seme in za vlakna)

*Papaver somniferum* L. – vrtni mak

*Sinapis alba* L. – bela gorjušica

## Pomen izrazov

Izrazi, uporabljeni v tej metodi, imajo naslednji pomen:

1. Uradni pregledi semenskega posevka oljnic in predivnic so del postopka uradne potrditve semena oljnic in predivnic, v katerem organ za potrjevanje preveri, ali posevek, namenjen pridelavi semena oljnic in predivnic (v nadaljevanju: semenski posevek), izpolnjuje zahteve za semenske posevke, predpisane s Pravilnikom o trženju semena oljnic in predivnic[[1]](#footnote-1) (v nadaljevanju: pravilnik).
2. Uradna potrditev semena oljnic in predivnic (v nadaljevanju: uradna potrditev) je postopek, ki ga v skladu z 22. členom Zakona o semenskem materialu kmetijskih rastlin[[2]](#footnote-2) (v nadaljevanju: ZSMKR) izvaja organ, ki ima na podlagi ZSMKR javno pooblastilo za vodenje postopka uradne potrditve semenskega materiala kmetijskih rastlin (v nadaljevanju: organ za potrjevanje).
3. Prijavitelj je dobavitelj semenskega materiala kmetijskih rastlin, ki prijavi semenski posevek v postopek uradne potrditve. Dobavitelj mora biti vpisan v register dobaviteljev v skladu z ZSMKR.
4. Pridelovalec semena oljnic in predivnic (v nadaljevanju: pridelovalec) je prijavitelj ali druga fizična ali pravna oseba, ki v imenu in na račun prijavitelja prideluje seme oljnic in predivnic.
5. Preglednik pod uradnim nadzorom je fizična oseba, ki izpolnjuje predpisane pogoje in je v skladu z ZSMKR imenovan za opravljanje pregledov semenskih posevkov pod uradnim nadzorom organa za potrjevanje.
6. Poljski pregledi so del uradnih pregledov semenskega posevka, ki jih opravi pooblaščeni strokovni delavec organa za potrjevanje (v nadaljevanju: uradni preglednik) ali preglednik pod uradnim nadzorom in s katerimi preveri, ali semenski posevek izpolnjuje zahteve iz Priloge 1 pravilnika.
7. Poljsko potrjen semenski posevek je semenski posevek, za katerega je organ za potrjevanje na podlagi rezultatov uradnih pregledov semenskih posevkov ugotovil, da izpolnjuje s pravilnikom predpisane zahteve in to potrdil z uradnim zaznamkom na zapisniku o uradnih pregledih semenskega posevka.
8. Ne dokončno potrjeno seme je seme, pridelano oziroma požeto v poljsko potrjenem semenskem posevku, za katerega je organ za potrjevanje na zahtevo prijavitelja v postopku uradne potrditve izdal uradne etikete za ne dokončno potrjeno seme in potrdilo o ne dokončni potrditvi semena.
9. Žlahtniteljevo seme je seme, ki ga pridela žlahtnitelj oziroma vzdrževalec sorte in je namenjeno pridelavi predosnovnega semena ali osnovnega semena.
10. Vzporedna kontrola je preverjanje sortne pristnosti in čistosti semena, uporabljenega za zasnovo semenskih posevkov, v isti rastni sezoni, kot rastejo prijavljeni semenski posevki iste partije. Vzporedna kontrola je del naknadne kontrole semena oljnic in predivnic.

## Kategorije pridelave semena oljnic in predivnic

Kategorije, v katere se lahko potrdi seme oljnic in predivnic, pridelano v semenskih posevkih (v nadaljevanju: kategorije pridelave semena), in njihove oznake so navedene v Preglednici 1.

**Preglednica 1**: Kategorije semena oljnic in predivnic

| **Semenski posevek** | **Kategorije pridelave semena (1)** |
| --- | --- |
| * navadna ogrščica, oljna repica, dvodomna navadna konoplja, sončnica, vrtni mak, bela gorjušica (vključno s hibridnimi sortami) | O, C |
| * hibridne sorte enodomne navadne konoplje, navadnega lanu za seme, navadne soje | O, C |
| * enodomna navadna konoplja, navadni lan za seme, navadna soja (razen hibridnih sort) | O, C1, C2 |
| * navadni lanu za vlakna (razen hibridnih sort) | O, C1, C2, C3 |

(1) Pomen oznak kategorij:

O: osnovno seme

C: certificirano seme

C1: certificirano seme 1. množitve

C2: certificirano seme 2. množitve

C3: certificirano seme 3. množitve

# URADNI PREGLEDI SEMENSKEGA POSEVKA

Uradni pregledi semenskega posevka vključujejo:

* preveritev prijave in izdelavo obrazcev zapisnikov,
* pregled dokumentacije in evidenc,
* poljske preglede semenskih posevkov, vključno z izolacijskim pasom,
* vodenje zapisnika o uradnih pregledih semenskega posevka in poljsko potrditev semenskega posevka,
* izdajo odločbe o zavrnitvi uradne potrditve semena oljnic in predivnic, če predpisane zahteve za semenske posevke niso izpolnjene,
* izdajo potrdila o ne dokončni potrditvi semena oljnic in predivnic (na zahtevo prijavitelja),
* vodenje evidenc in poročanje Upravi o prejetih prijavah in izvedenih uradnih pregledih, o odstopih od prijav, zavrnjenih prijavah in zavrnitvah uradne potrditve.

## Prijava za odvzem vzorcev semena za vzporedno kontrolo

Vzporedna kontrola semena, ki bo uporabljeno za zasnovo semenskih posevkov, je obvezna, kadar:

* je bilo seme uradno potrjeno v drugi državi članici Evropske unije (v nadaljevanju: EU) ali tretji državi;
* bo poljske preglede semenskih posevkov opravljal preglednik pod uradnim nadzorom;
* bo za zasnovo semenskega posevka uporabljeno žlahtniteljevo seme.

Prijavitelj prijavi organu za potrjevanje vzorčenje semena za vzporedno kontrolo najpozneje:

* do 1. septembra za posevke ozimnih sort oljnic in predivnic,
* en teden pred predvideno setvijo semenskega posevka za posevke jarih sort oziroma neprezimnih vrst oljnic in predivnic.

V prijavi navede rastlinsko vrsto, sorto in kategorijo semena, količino semena, vrsto embalaže, kraj (lokacijo) vzorčenja in podatke o kontaktni osebi za vzorčenje.

Prijavo za vzorčenje semena za vzporedno kontrolo pošlje organu za potrjevanje v pisni obliki (po elektronski pošti) na naslov:

* [romana.rutar@kis.si](mailto:romana.rutar@kis.si) (tel. št. 01/2805-198 ali 01/2805-257) in
* [drago.zitek@kis.si](mailto:drago.zitek@kis.si) (tel. št. 01/2805-256).

Organ za potrjevanje opravi na podlagi prijave vzorčenje na celotni količini semena, namenjenega za zasnovo semenskega posevka.

Odvzeti vzorci za vzporedno kontrolo se preverijo na kontrolnem polju. Za vzorčenje in izvedbo vzporedne kontrole se smiselno uporabi metoda naknadne kontrole za oljnice in predivnice.

## Prijava za uradne preglede semenskega posevka

### Prijava semenskega posevka za pridelavo predosnovnega semena

Prijavo za uradne preglede semenskega posevka, namenjenega razmnoževanju oziroma pridelavi semena kategorije predosnovno seme, vloži prijavitelj, ki je žlahtnitelj oziroma vzdrževalec sorte.

Kot podatki o poreklu semena, ki bo uporabljeno za zasnovo semenskega posevka, se v prijavi navedejo podatki o metodi vzdrževanja sorte in načinu pridobitve žlahtniteljevega semena.

### Prijava semenskega posevka za pridelavo ostalih kategorij semena

Prijavitelj vloži prijavo za uradne preglede semenskega posevka (v nadaljevanju: prijava) na obrazcu »Prijava za uradno potrditev semenskega posevka«, ki ga pridobi pri organu za potrjevanje ali na njegovi spletni strani.

V prijavi navede podatke iz 22. člena ZSMKR in 12. člena pravilnika. Kot podatki o poreklu semena, ki bo uporabljeno za zasnovo semenskega posevka, se v prijavi navedejo podatki:

* z uradnih etiket ali potrdila o uradni potrditvi, ki jih je izdal organ za potrjevanje v skladu s sedmim odstavkom 22. člena ZSMKR, če se uporabi seme, ki je bilo pridelano in uradno potrjeno v Sloveniji, ali
* z uradnih etiket ali OECD etiket, ki jih je izdal pristojni organ države, v kateri je bilo seme uradno potrjeno, če se uporabi seme, ki je bilo uradno potrjeno v drugi državi članici EU ali v tretji državi.

Če sorta še ni vpisana v Sortno listo v Republiki Sloveniji ali v Skupni katalog sort poljščin EU, se v prijavi navede tudi registrska številka sorte, ki jo dodeli Uprava Republike Slovenije za varno hrano, veterinarstvo in varstvo rastlin (v nadaljevanju: Uprava) ob vložitvi prijave za vpis sorte v sortno listo.

Če se za zasnovo semenskega posevka uporabi seme, ki je bilo uradno potrjeno za namen nadaljnjega razmnoževanja, kljub temu da glede kalivosti ni izpolnjevalo predpisanih zahtev, se v prijavi navede tudi podatek o dejanski kalivosti semena.

Roki za vložitev prijav so:

* do 28. februarja za ozimna sorte oljnic in predivnic
* do 15. aprila za jare sorte oziroma neprezimne vrste oljnic in predivnic (razen navadne konoplje in soje),
* do 1. julija za posevke navadne konoplje in soje.

### Kontaktni podatki organa za potrjevanje

Obrazec prijave za uradne preglede semenskega posevka se pridobi pri organu za potrjevanje: Kmetijski inštitut Slovenije, Služba za uradno potrjevanje, Hacquetova ulica 17, 1000 Ljubljana, na njegovi spletni strani: <http://www.kis.si/SUP-Podrocja_dela_in_obrazci/Poljscine> ali pri kontaktnih osebah:

* mag. Uroš Benec ([uros.benec@kis.si](mailto:uros.benec@kis.si); tel. št. 01/2805-286),
* Andrej Obal ([andrej.obal@kis.si](mailto:andrej.obal@kis.si); tel. št. 01/2805-280).

Izpolnjeni obrazec prijave se skupaj z zahtevanimi dokazili pošlje organu za potrjevanje na naslov:

Kmetijski inštitut Slovenije

Služba za uradno potrjevanje

Hacquetova ulica 17, 1000 Ljubljana

ali na e- naslov:

[certificiranje.semen@kis.si](mailto:certificiranje.semen@kis.si)

## Preveritev prijave in izdelava obrazca zapisnika

Organ za potrjevanje preveri ustreznost prijave in podatke ter dokazila o poreklu uporabljenega semena. Podatke iz prijave vnese v aplikacijo SUP.

Če v prijavi niso navedeni vsi podatki ali če iz prijave ni možno zanesljivo ugotoviti porekla uporabljenega semena, zahteva organ za potrjevanje od prijavitelja dopolnitev prijave ali dodatne podatke o uporabljenem semenu.

Prijavitelj mora dopolniti prijavo ali sporočiti zahtevane podatke v roku 30 dni oziroma najpozneje do predvidenega datuma prvega poljskega pregleda, ki ga organ za potrjevanje sporoči prijavitelju. Če do prvega poljskega pregleda prijava ni popolna oziroma organ za potrjevanje nima na voljo vseh predpisanih podatkov in dokazil, poljskih pregledov ne izvede.

Na podlagi popolnih prijav izdela organ za potrjevanje za vsak prijavljeni semenski posevek predtiskan obrazec zapisnika o uradnih pregledih semenskega posevka.

Če bo poljske preglede opravljal preglednik pod uradnim nadzorom, mu mora organ za potrjevanje pravočasno poslati predtiskane obrazce zapisnikov.

## Pregled dokumentacije in evidenc

Prijavitelj je dolžan hraniti uradne etikete s katerimi je bilo označeno seme, uporabljeno za zasnovo prijavljenih semenskih posevkov (vsaj po eno od vsake partije). Če je seme pridelal sam in je organ za potrjevanje izdal zanj le potrdilo o uradni potrditvi, mora hraniti to potrdilo in evidenco o načinu in namenu uporabe tega semena.

Prijavitelj je dolžan voditi evidence o prejšnjih posevkih na zemljiščih, na katerih je semenski posevek.

Če se prijava nanaša na semenski posevek, namenjen pridelavi predosnovnega semena, mora prijavitelj voditi zapise in evidence o vzdrževanju sorte, ki jih vodi vzdrževalec sorte, v skladu s 14. členom Pravilnika o postopku vpisa sorte v sortno listo in o vodenju sortne liste.

Če prideluje seme v semenskem posevku pridelovalec v imenu in na račun prijavitelja, lahko uradne etikete ter evidence o prejšnjih posevkih na zemljiščih, na katerih je semenski posevek, hrani pridelovalec. Prijavitelj pa v tem primeru hrani kopije vsaj ene uradne etikete od vsake partije uporabljenega semena, kot dokazilo o pravilnosti podatkov o poreklu uporabljenega semena, ki jih je navedel v prijavi.

Pregled uradnih etiket in druge dokumentacije o semenu, uporabljenem za zasnovo semenskega posevka, ter o prejšnjih posevkih na zemljiščih, na katerih je semenski posevek, opravi uradni preglednik ali preglednik pod uradnim nadzorom pri prvem poljskem pregledu.

Uradni preglednik opravi en pregled dokumentacije in evidenc tudi pri prijavitelju, če:

* prideluje seme oljnic in predivnic v imenu in na račun prijavitelja več pridelovalcev;
* izvaja poljske preglede semenskih posevkov, ki jih je prijavil prijavitelj, preglednik pod uradnim nadzorom.

## Poljski pregledi

Poljske preglede semenski posevkov opravi uradni preglednik, v primerih, ko se lahko poljski pregledi izvajajo pod uradnim nadzorom, pa preglednik pod uradnim nadzorom.

Če poljske preglede opravlja preglednik pod uradnim nadzorom, zagotovi organ za potrjevanje uradni nadzor nad opravljanjem teh poljskih pregledov v skladu s točko 2.7 te metode.

S poljskimi pregledi se:

* ugotovi dejansko površino semenskega posevka in preveri izolacija semenskega posevka,
* oceni splošno stanje semenskega posevka, prisotnost samosevnih rastlin in zapleveljenost,
* ugotovi sortno pristnost in čistost, prisotnost drugih vrst rastlin ter zdravstveno stanje,
* preveri, če so bili odrejeni ukrepi v semenskem posevku pravočasno in pravilno izvedeni,
* oceni pridelek semena.

### Število in čas opravljanja poljskih pregledov

Poljski pregledi se opravijo v taki razvojni fazi semenskega posevka, da je mogoče natančno preveriti izpolnjevanje predpisanih zahtev glede izolacije, sortne pristnosti in čistosti, zdravstvenega stanja posevka in ostalih posebnih zahtev, ki jih morajo izpolnjevati semenski posevki.

Pri vseh vrstah oljnic in predivnic, razen pri hibridnih sortah navadne ogrščice in sončnice, se opravita dva poljska pregleda semenskega posevka. Prvi pregled posevkov navadne ogrščice, oljne repice in bele gorjušice se opravi pred cvetenjem, drugi pa v času cvetenja. Prvi pregled ostalih vrst oljnic in predivnic se opravi do sredine cvetenja, drugi pa v začetku zorenja.

Pri hibridnih sortah navadne ogrščice se opravijo najmanj trije poljski pregledi. Prvi pregled se opravi pred cvetenjem, drugi v začetku in tretji na koncu cvetenja.

Pri hibridnih sortah sončnice se opravijo štirje poljska pregledi. Prvi trije se opravijo v času cvetenja (v začetku, sredini in proti koncu cvetenja), zadnji pa v začetku zorenja.

Dodatni poljski pregled se opravi, če zaradi slabe izenačenosti ali kakšnega drugega vzroka ob prvem ali drugem pregledu ni bilo mogoče preveriti izpolnjevanja vseh predpisanih zahtev ali opraviti vseh potrebnih ocenjevanj ali če je potrebno preveriti, ali je prijavitelj ali pridelovalec v njegovem imenu v semenskem posevku pravočasno in pravilno izvedel odrejene ukrepe.

### Način opravljanja poljskih pregledov

Pri oceni splošnega stanja semenskega posevka se preveri, ali je semenski posevek dovolj izenačen, zdrav in v primernem stanju, da bo mogoče izvesti zanesljiva opazovanja rastlin za določanje sortne čistosti in zdravstvenega stanja. Pri tem se posebna pozornost posveti kakovosti setve, zlasti na robovih parcel (obračanje), prisotnosti bolezni, ki se prenašajo s semenom in škodljivcev, zapleveljenosti, poleganju rastlin in drugim dejavnikom, ki bi lahko zmanjšali zanesljivost ocene sortne čistosti in zdravstvenega stanja.

Primernost izolacije se preveri z obhodom semenskega posevka na predpisani izolacijski razdalji. Če preglednik ugotovi, da izolacija ni zadostna, zahteva odstranitev vira neželenega cvetnega prahu, da se zagotovi predpisana izolacija. Preglednik preveri tudi morebitno prisotnost samosevnih rastlin v drugih posevkih znotraj izolacijskega območja, ki bi bile lahko vir neželenega cvetnega prahu in odredi njihovo odstranjevanje.

Za ugotovitev sortne pristnosti in oceno splošnega stanja semenskega posevka (vključno z zdravstvenim stanjem in zapleveljenostjo) se pregleda ves semenski posevek.

Sortna pristnost se ugotavlja tako, da se na različnih delih semenskega posevka preveri, ali lastnosti rastlin odgovarjajo uradnemu opisu sorte. Število rastlin, ki se pregledajo, je odvisno od značaja lastnosti, ki so pomembne za razlikovanje sorte, in od izenačenosti sorte: pri tujeprašnih vrstah se pregleda več rastlin kot pri samoprašnih. Pri hibridnih sortah se sortna pristnosti ugotavlja pri vsaki starševski komponenti posebej.

Zahteve glede sortne čistosti in prisotnosti plevelov ter drugih vrst rastlin iz točk 3.3 in 3.4 te metode se natančneje ugotavljajo na kontrolnih enotah (k.e.).

Pri sortni čistosti se na kontrolnih enotah ugotavljajo rastline, ki očitno ne pripadajo sorti ali liniji, in za sorto ali linijo neznačilne rastline. Pri tem se opazujejo in ocenjujejo lastnosti, ki so lahko bolj ali manj očitne. Bolj očitne lastnosti kot so višina, barva, oblika in starost rastlin (primarne lastnosti), se šteje pri pregledu vse kontrolne enote. Manj očitne lastnosti, kot so oblika in dlakavost lista, značilnosti cveta in semena ter druge (sekundarne lastnosti), pa se ugotavlja s pregledom posamičnih rastlin.

Kadar so standardi za sortno čistost podani v odstotkih, mora biti število na kontrolni enoti ugotovljenih primesi povezano s številom rastlin ali številom plodnih bili v populaciji oziroma gostoto posevka.

Podrobnejši način opravljanja poljskih pregledov in posebne zahteve glede sortne čistoti, zapleveljenosti in prisotnosti drugih vrst rastlin ter zdravstvenega stanja, ki morajo biti pri poljskih pregledih izpolnjene za uradno potrditev, so za posamezno vrsto ali skupino oljnic in predivnic navedene v 2. poglavju te metode.

Pregledi, preverjanja in ocenjevanja, ki se opravijo pri posameznem uradnem pregledu so za posamezno vrsto ali skupino oljnic in predivnic navedene v Prilogi te metode.

Če ta metoda za posamezno vrsto ne določa podrobnejšega načina opravljanja poljskih pregledov, se poljski pregled opravi v skladu s Smernicami za opravljanje naknadne kontrole in poljskih pregledov semenskih posevkov[[3]](#footnote-3), ki jih je sprejela Organizacija za gospodarsko sodelovanje in razvoj (OECD) v okviru Shem potrjevanja sortnosti semena, ki je v mednarodnem prometu[[4]](#footnote-4).

### Kontrolne enote

Razen pri ugotavljanju sortne čistosti semenskega posevka sončnic je kontrolna enota (k. e.) površina 150 m2 oziroma površina 50 m2 na treh različnih mestih. Površino 50 m2 dobimo, če napravimo v diagonalni smeri semenskega posevka po 50 korakov (1 korak =1 m) in ob tem upoštevamo površino pod iztegnjeno roko (1 m).

Kontrolno enoto semenskega posevka sončnic predstavlja 250 zaporednih rastlin v vrsti.

Število kontrolnih enot, ki se pregledajo v posameznem semenskem posevku, je odvisno od velikosti in stanja semenskega posevka (kar oceni sam preglednik). Kontrolne enote morajo prikazati povprečje semenskega posevka.

Število kontrolnih enot, ki se pregledajo glede na velikost semenskega posevka, je prikazano Preglednici 2.

**Preglednica 2**: Najmanjše število pregledanih kontrolnih enot v odvisnosti od velikosti (površine) posevka

|  |  |  |
| --- | --- | --- |
| **Semenki posevek** | **Velikost (površina) posevka**  **(ha)** | **Najmanjše število pregledanih kontrolnih enot** |
| * oljnice in predivnice, razen sončnice | do 3 | 1 k.e. na ha |
| > 3 - 10 | 5 k.e. |
| > 10 | na vsakih nadaljnjih 10 ha se dodatno pregledata po 2 k.e. |
| * sončnica | do 2 | 8 k.e. |
| > 2 - 5 | 10 k.e. |
| > 5 | na vsakih nadaljnjih 5 ha se dodatno pregleda najmanj po 5 k.e. |

Če se v semenskem posevku pregledata 2 ali več kontrolnih enot, se največje dovoljeno število za sorto neznačilnih (netipičnih) rastlin in največje dovoljeno število plevelnih rastlin ter rastlin drugih vrst na kontrolno enoto ugotovi na podlagi povprečja (srednje vrednosti) posameznih kontrolnih enot.

### Gostota posevka

Za izračun gostote posevka se najprej na vsaki kontrolni enoti določi:

* pri širokovrstnih posevkih: število rastlin ali plodnih bili v vrsti v dolžini 1 m,
* pri ozkovrstnih posevkih: število rastlin ali plodnih bili na površini 0,5 m2.

Gostota posevka se izračuna po naslednji enačbi:

* pri širokovrstnih posevkih: P = 1.000.000 M / W;
* pri ozkovrstnih posevkih: P = 20.000 x N;

pri čemer je:

P: število bili na hektar,

M: povprečno število rastlin ali plodnih bili na dolžinski meter (povprečje vseh kontrolnih enot),

W: medvrstna razdalja v cm,

N: povprečno število rastlin ali plodnih bili na 0,5 m2 (povprečje vseh kontrolnih enot).Sortna pristnost in čistost se lahko dodatno preverita tudi v vzporedni kontroli vzorcev semena, odvzetih v skladu s točko 1.3 te metode, ali v naknadni kontroli vzorcev semena, odvzetega v skladu z metodo naknadne kontrole semena oljnic in predivnic. Ti rezultati pregledniku pomagajo pri odločitvi, na katere lastnosti mora biti posebno pozoren. Število ali delež primesi v posameznem semenskem posevku pa se poda izključno na podlagi ugotovitev v tem semenskem posevku

## Zapisnik o uradnih pregledih semenskega posevka in potrdilo o ne dokončni potrditvi semena oljnic in predivnic

Uradni preglednik in preglednik pod uradnim nadzorom vodita zapisnik o uradnih pregledih semenskega posevka tako, da v predtiskanem obrazcu zapisnika, ki ga izdela organ za potrjevanje na podlagi prijave, beležita ugotovitve, ocene in rezultate preverjanj iz poljskih pregledov. Po končanem zadnjem poljskem pregledu posredujeta izpolnjeni predtiskani obrazec zapisnika organu za potrjevanje.

Organ za potrjevanje na podlagi ugotovitev, ocen in rezultatov preverjanj, navedenih v prejetem zapisniku, preveri, ali uradno pregledani semenski posevek izpolnjuje zahteve za semenske posevke, predpisane s pravilnikom.

Če organ za potrjevanje ugotovi, da semenski posevek izpolnjuje predpisane zahteve za določeno kategorijo, ga poljsko potrdi z uradnim zaznamkom na zapisniku:

* »Semenski posevek izpolnjuje zahteve, predpisane s Pravilnikom o trženju semena oljnic in predivnic za kategorijo … (*navede se kategorija, za katero semenski posevek izpolnjuje zahteve*)«.

Če je bila pri poljskih pregledih ugotovljena okužba ali sum na okužbo z nadzorovanimi nekarantenskimi škodljivimi organizmi iz dela C Priloge 2 pravilnika, se na zapisniku dodatno navede ime škodljivega organizma in ocena deleža rastlin z znaki okužbe.

Za seme, pridelano ali požeto v semenskem posevku, ki ga je organ za potrjevanje poljsko potrdil, izda organ za potrjevanje na zahtevo prijavitelja uradne etikete za ne dokončno potrjeno seme oziroma potrdilo o ne dokončni potrditvi semena.

## Zavrnitev uradne potrditve

Če organ za potrjevanje na podlagi zapisnika iz točke 2.4 te metode ugotovi, da semenski posevek ne izpolnjuje zahtev glede sortne pristnosti, čistosti in ostalih s pravilnikom predpisanih zahtev, prijavitelju z odločbo, ki jo izda na podlagi 22. člena ZSMKR, zavrne uradno potrditev semena oljnic in predivnic.

Organ za potrjevanje zavrne uradno potrditev semena oljnic in predivnic tudi, če poljski pregledi niso bili opravljeni, ker prijavitelj do prvega poljskega pregleda ni dopolnil prijave oziroma organu za potrjevanje ni predložil vseh predpisanih podatkov in dokazil.

## Odstop od prijave pridelave semenskega posevka

Prijavitelj lahko kadarkoli med izvajanjem postopka uradne potrditve semena oljnic in predivnic odstopi od prijave. Odstopno izjavo pošlje v pisni obliki (v elektronski obliki ali s klasično pošto) na naslove, navedene v točki 1.4.2 te metode.

## Nadzor preglednikov pod uradnim nadzorom

Organ za potrjevanje izvaja uradni nadzor preglednikov pod uradnim nadzorom tako, da uradni preglednik izvede ponovne kontrolne poljske preglede določenega deleža semenskih posevkov, ki jih je pregledal preglednik pod uradnim nadzorom.

Prvo leto po imenovanju preglednika pod uradnim nadzorom izvede uradni preglednik kontrolne poljske preglede pri najmanj 10 % semenskih posevkov, ki jih je pregledal preglednik pod uradnim nadzorom.

Če se pri kontrolnih poljskih pregledi ugotovi, da so rezultati preglednika pod uradnim nadzorom skladni z rezultati uradnega preglednika ali da so v mejah dopustnih odstopanj, se v naslednjem letu delež kontrolnih poljskih pregledov zmanjša na najmanj 5 % semenskih posevkov. V primeru večjih odstopanj se lahko delež semenskih posevkov, ki jih ponovno pregleda uradni preglednik, poveča na največ 25 %.

# ZAHTEVE ZA SEMENSKE POSEVKE

## Predhodni posevek (kolobar)

Semenski posevek posamezne vrste in sorte oljnic in predivnic ne sme biti na zemljišču, na katerem je bil predhodni posevek, ki ni združljiv s semenskim posevkom.

Na zemljišču, kjer je semenski posevek, ne sme biti samosevnih rastlin predhodnega posevka.

Semenski posevek, namenjen pridelavi hibridnih sort vrste *Brassica napus*, mora biti na zemljišču, na katerem se najmanj pet let niso pridelovale rastline iz družine križnic (*Brassicaceae*).

## Izolacija (izolacijski pas)

Semenski posevek oljnic in predivnic mora biti najmanj 1 m oddaljen od kateregakoli drugega posevka, da ne pride do mešanja semena pri žetvi.

Poleg tega mora biti semenski posevki oljnic in predivnic iz Preglednice 3 oddaljen tudi od posevkov oziroma virov cvetnega prahu (samosevne rastline), ki bi lahko nezaželeno opraševali semenski posevek. Najmanjše izolacijske razdalje so za posamezno vrsto oljnic in predivnic določene v Preglednici 3. Izolacijske razdalje se lahko zmanjšajo, če obstaja zaščita pred nezaželeno tujo oprašitvijo (npr. posevek visokih rastlin ali pas gozda).

**Preglednica 3**: Najmanjša izolacijska razdalja za semenske posevke vrst oljnic in predivnic

|  |  |  |
| --- | --- | --- |
| **Semenski posevek** | **Najmanjša izolacijska razdalja za pridelavo kategorije:** | |
| **O** | **C, C1, C2** |
| * oljna repica, navadna konoplja (razen enodomne), bela gorjušica | 400 m | 200 m |
| * navadna ogrščica (hibridne sorte) | 500 m | 300 m |
| * navadna ogrščica (ostale sorte) | 200 m | 100 m |
| * enodomna navadna konoplja | 5.000 m | 1.000 m |
| * sončnice (hibridne sorte) | 1.500 m | 500 m |
| * sončnice (ostale sorte) | 750 m | 500 m |

## Sortna čistost semenskega posevka

Zahteve za sortno čistost semenskih posevkov so za posamezno vrsto in kategorijo pridelave semena oljnic in predivnic določene v točkah 3.4.1 do 3.4.3 te metode. Izpolnjevanje zahtev glede sortne čistosti se preveri na kontrolnih enotah iz točke 2.3.3 te metode.

Pri semenskih posevkih hibridnih sort mora preglednik pred ugotavljanjem sortne čistosti starševskih komponent preveriti, da ni prišlo do naključnega mešanja setvenih vrst. Za sorto neznačilne rastline obeh starševskih komponent je potrebno odstraniti iz semenskega posevka pred prašenjem očetovske komponente.

### Sorte oljnic in predivnic, ki niso hibridne sorte

Največje dovoljeno število za sorto neznačilnih rastlin in rastlin druge sorte na kontrolno enoto semenskega posevka oljnic in predivnic, namenjenih za pridelavo semena sort, ki niso hibridne sorte, je za posamezno kategorijo pridelave semena navedeno v Preglednici 4.

**Preglednica 4:** Največje dovoljeno število za sorto neznačilnih rastlin in rastlin druge sorte na kontrolno enoto semenskega posevka (kontrolna enota je opredeljena v točki 2.5.3 te metode)

|  |  |  |  |
| --- | --- | --- | --- |
| **Semenski posevek** | Največje dovoljeno število za sorto neznačilnih rastlin in rastlin druge sorte v semenskem posevku za pridelavo kategorije: | | |
| O | C, C1 | C2, C3 |
| * navadna ogrščica | 5 | 15 | / |
| * oljna repica | 5 | 15 | / |
| * navadna konoplja | 5 | 15 | 15 |
| * navadna soja | 5 | 15 | 15 |
| * sončnica | 1 | 3 | / |
| * navadni lan (za seme in za vlakna) | 5 | 15 | 50/50 |
| * vrtni mak | 5 | 15 | / |
| * bela gorjušica | 5 | 15 | / |

### Hibridne sorte navadne ogrščice, ki so pridobljene z uporabo CMS

V semenskem posevku hibridnih sort navadne ogrščice, ki so pridobljene z uporabo citoplazmatske moške sterilnosti (v nadaljevanju: CMS), sme biti delež za sorto ali samooplodno linijo neznačilnih rastlin:

1. v semenskem posevku, namenjenem pridelavi osnovnega semena:

* samooplodne linije: največ 0,1 %,
* dvolinijskega hibrida:
* pri moški starševski komponenti: največ 0,1 %,
* pri ženski starševski komponenti: največ 0,2 %;

1. v semenskem posevku, namenjenem pridelavi certificiranega semena:

* pri moški starševski komponenti: največ 0,3 %,
* pri ženski starševski komponenti: največ 1,0 %.

Stopnja moške sterilnosti mora biti v semenskem posevku, namenjenem pridelavi:

* osnovnega semena: najmanj 99 %,
* certificiranega semena: najmanj 98 %.

Stopnja moške sterilnosti se oceni tako, da se pri cvetovih pregleda odsotnost fertilnih prašnikov.

Seme se potrdi kot certificirano seme le, če se uradno odvzeti vzorci pridelanega osnovnega semena vključijo v naknadno kontrolo in se na podlagi rezultatov le-te ugotovi, da osnovno seme samooplodne linije ali osnovno seme dvolinijskega hibrida izpolnjuje zahteve glede sortne čistosti iz te točke. Sortno čistost osnovnega semena hibridov se lahko oceni tudi z uporabo ustreznih biokemijskih metod.

### Hibridne sorte sončnice

V semenskem posevku hibridnih sort sončnice sme biti delež za sorto ali samooplodno linijo neznačilnih rastlin:

Delež za sorto ali linijo neznačilnih rastlin, v semenskem posevku ne sme presegati:

1. v semenskem posevku, namenjenem pridelavi osnovnega semena:

* samooplodne linije: največ 0,2 %,
* dvolinijskega hibrida:
* pri moški starševski komponenti: največ 0,2 %,
* pri ženski starševski komponenti: največ 0,5 %;

1. v semenskem posevku, namenjenem pridelavi certificiranega semena:

* pri moški starševski komponenti: največ 0,5 %,
* pri ženski starševski komponenti: največ 1,0 %.

Moška starševska komponenta so rastline, ki so prašile ali prašijo cvetni prah, ko ima 2 % ali več rastlin ženske starševske komponente cvetove, ki so sposobni oploditve: 0,2 %,

V času, ko cvetijo rastline ženske starševske komponente, morajo rastline moške starševske komponente prašiti dovolj cvetnega prahu.

Ko imajo rastline ženske starševske komponente brazde pestiča, ki so sposobne oploditve, delež ženskih rastlin, ki so prašile ali prašijo cvetni prah, ne sme presegati 0,5 %.

## Zapleveljenost in prisotnost drugih vrst rastlin

Za vsak semenski posevek se poda splošna ocena zapleveljenosti semenskega posevka v skladu s Preglednico 5.

**Preglednica 5**: Ocena zapleveljenosti semenskega posevka

| Ocena zapleveljenosti | Opis |
| --- | --- |
| 0 | pleveli niso prisotni |
| 1 | majhna prisotnost plevelov |
| 2 | srednje močna zapleveljenost |
| 3 | močna zapleveljenost |

Število plevelov in drugih vrst rastlin, katerih seme je pri dodelavi težko odstraniti iz partije semena, na kontrolno enoto semenskega posevka ne sme presegati števila, navedenega za posamezno kategorijo pridelave semena oljnic in predivnic v Preglednici 6.

**Preglednica 6:** Največje dovoljeno število plevelov in drugih vrst rastlin na kontrolno enoto semenskega posevka (kontrolna enota je opredeljena v točki 2.3.3 te metode)

|  |  |  |  |
| --- | --- | --- | --- |
| **Vrsta plevela ali druge rastline** | **Največje dovoljeno število plevelov in drugih vrst rastlin v semenskem posevku za pridelavo posamezne kategorije (1)** | | |
| **Vrsta oljnic in predivnic** | **Kategorija** | |
| **O** | **C, C1, C2, C3** |
| *Avena fatua*, *Avena sterilis*, *Cuscuta* spp. | navadna ogrščica, oljna repica, bela gorjušica, navadna konoplja, navadna soja, sončnica, navadni lan, vrtni mak | 0 | 0 |
| *Raphanus raphanistrum* | navadna ogrščica, oljna repica, bela gorjušica | 25 | 25 |
| *Rumex* spp., razen *Rumex acetosella* | navadna ogrščica, oljna repica, bela gorjušica | 5 | 10 |
| *Alopecurus myosuroides* | navadni lan | 10 | 10 |
| *Lolium remotum* | navadni lan | 5 | 5 |
| *Orobanche* spp. | navadna konoplja | 3 | 3 |
| Druge rastlinske vrste, katerih seme je pri dodelavi težko odstraniti | navadna ogrščica, oljna repica, bela gorjušica, navadna konoplja, navadna soja, sončnica, navadni lan, vrtni mak | 10 | 25 |

1. Če je število plevelov in drugih vrst rastlin na kontrolno enoto semenskega posevka večje od največjega dovoljenega števila, se pred dokončno uradno potrditvijo semena od vsake partije semena, pridelanega v semenskem posevku, odvzame vzorec za laboratorijsko testiranje semena (ugotavljanje števila semen drugih vrst rastlin v vzorcu, določenem v 4. stolpcu Preglednice 1 iz Priloge 3 pravilnika).

## Zdravstveno stanje

Oceni se splošno zdravstveno stanje semenskega posevka. Splošna ocena zdravstvenega stanja se poda s stopnjo okuženosti rastlin v semenskem posevku v skladu s Preglednico 7.

**Preglednica 7:** Stopnje okuženosti rastlin v semenskem posevku (v %)

| Stopnja okuženosti | Opis |
| --- | --- |
| 0% | brez okužb |
| ˃ 0 - 2% | zelo malo okuženo |
| ˃ 2 - 5% | malo okuženo |
| ˃ 5 - 8% | malo do srednje okuženo |
| ˃ 8 - 14% | srednje okuženo |
| ˃ 14 - 22% | srednje do močno okuženo |
| ˃ 22 -37% | močno okuženo |
| ˃ 37 - 61 % | močno do zelo močno okuženo |
| ˃ 61 - 100 % | zelo močno okuženo |

Na kontrolnih enotah (iz točke 2.3.3) se preveri, ali kažejo rastline v semenskem posevku znake okužb s škodljivimi organizmi, zlasti znake okužb z nadzorovanimi nekarantenskimi škodljivimi organizmi iz Dela C Priloge 2 pravilnika (v nadaljevanju: nadzorovani nekarantenski škodljivi organizmi).

### Zahteve glede nadzorovanih nekarantenskih škodljivih organizmov

Pri poljskih pregledih se v semenskih posevkih oljnic in predivnic iz Preglednice 8 se preveri morebitna prisotnost nadzorovanih nekarantenskih škodljivih organizmov, navedenih v Preglednici 8.

**Preglednica 8**: Nadzorovani nekarantenski škodljivi organizmi na določenih vrstah oljnic in predivnic

|  |  |  |
| --- | --- | --- |
| **Vrsta oljnic in predivnic** | **Škodljivi organizem** | |
| navadni lan | *Alternaria linicola* Groves & Skolko | črna listna pegavost na lanu |
| *Boeremia exigua* var. *linicola* (Naumov & Vassiljevsky) Aveskamp, Gruyter & Verkley | rjava listna pegavost na lanu |
| *Botrytis cinerea* de Bary | siva plesen |
| *Colletotrichum lini* Westerdijk | laneni ožig |
| *Fusarium* Link, razen *Fusarium oxysporum* f. sp. *albedinis* (Kill. & Maire) W.L. Gordon in *Fusarium circinatum* Nirenberg & O’Donnell | fuzarioze na lanu |
| navadna soja | *Diaporthe caulivora* (Athow & Caldwell) J.M. Santos, Vrandecic & A.J.L. Phillips, *Diaporthe* *phaseolorum* var. *sojae* Lehman | ožig stebel in strokov soje, črna pegavost stebla in plesnivost semen |
| sončnica | *Plasmopara halstedii* (Farlow) Berlese & de Toni | sončnična plesen |
| *Botrytis cinerea* de Bary | siva plesen |
| *Sclerotinia sclerotiorum (Libert) de Bary* | bela gniloba |
| navadna ogrščica | *Sclerotinia sclerotiorum* (Libert) de Bary | bela gniloba |
| oljna repica | *Sclerotinia sclerotiorum* (Libert) de Bary | bela gniloba |
| bela gorjušica | *Sclerotinia sclerotiorum* (Libert) de Bary | bela gniloba |

***Posebne zahteve in ukrepi, ki se nanašajo na Plasmopara halstedii (Farlow)***

V vsakem semenskem posevku sončnic se opravita najmanj dva pregleda na prisotnost sončnične plesni (*Plasmopara halstedii* (Farlow) Berlese & de Toni).

Vse rastline s simptomi sončnične plesni (*Plasmopara halstedii* (Farlow) Berlese & de Toni) se po vsakem opravljenem pregledu takoj odstranijo in uničijo.

Pri zadnjem pregledu ne sme nobena rastlina kazati simptomov sončnične plesni.

Če je bilo pri vseh pregledih v semenskem posevku ugotovljenih skupaj več kot 5 % rastlin s simptomi sončnične plesni, se pred dokončno uradno potrditvijo semena:

* od vsake partije semena, pridelanega v tem semenskem posevku, odvzame vzorec nerazkuženega semena za testiranje na prisotnost *Plasmopara halstedii* (Farlow) Berlese & de Toni, ali
* vse partije semena iz tega semenskega posevka tretirajo s fitofarmacevtskim sredstvom, registriranim za tretiranje proti *Plasmopara* halstedii (Farlow) Berlese & de Toni.

***Posebne zahteve in ukrepi, ki se nanašajo na ostale nadzorovane nekarantenske pkodljive organizme iz Preglednice 8***

Če so bili poljskih pregledih v semenskem posevku ugotovljeni simptomi sive plesni sončnic ali bele gnilobe sončnic, se pred dokončno uradno potrditvijo semena od vsake partije semena, pridelanega v tem semenskem posevku, odvzame vzorec nerazkuženega semena za testiranje na prisotnost *Botrytis cinerea* de Bary ali *Sclerotinia sclerotiorum* (Libert) de Bary ali pa se vse partije semena iz tega semenskega posevka tretirajo s fitofarmacevtskim sredstvom, registriranim za tretiranje proti sivi plesni sončnic (*Botrytis cinerea* de Bary) ali beli gnilobi sončnic (*Sclerotinia sclerotiorum* (Libert) de Bary).

Če so bili pri poljskih pregledih v semenskem posevku oljnic in predivnic iz Preglednice 8 ugotovljeni simptomi nadzorovanega nekarantenskega škodljivega organizma iz Preglednice 8, razen sončnične plesni, se pred dokončno uradno potrditvijo semena od vsake partije semena, pridelanega v tem semenskem posevku, odvzame vzorec nerazkuženega semena za testiranje na prisotnost tega škodljivega organizma ali pa se vse partije semena iz tega semenskega posevka tretirajo s fitofarmacevtskim sredstvom, registriranim za tretiranje proti temu škodljivemu organizmu.

PRILOGA: Preverjanja, opazovanja, in vrednotenja, ki se izvajajo pri uradnih pregledih

## Navadna ogrščica (razen hibridnih sort), oljna repica, bela gorjušica

***1. pregled: pred cvetenjem***

| **Predmet uradnega pregleda** | | |
| --- | --- | --- |
| **Evidence in dokazila** | **Uradne etikete oz. potrdilo o uradni potrditvi uporabljenega semena / evidenca vzdrževanja sorte** | **Ustreza / Ne ustreza** |
| **Kolobar** | **Ustrezen / Neustrezen** |
| ***Zahteve****: v točki 3.1 te metode* | |
| **Uporaba rastnega regulatorja** |  |
| **Kategorija pridelave semena** | Preglednica 1 |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| ***Zahteve:*** *v točki 3.2 in Preglednici 3 te metode* | |
| **Gostota posevka** | število rastlin/m2 |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Kontrolne enote semenskega posevka** | **Število kontrolnih enot** | Preglednica 2 |
| **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *list: velikost (širina, dolžina), odtenek zelene barve, prisotnost in št. listnih krp, nazobčanost roba, dolžina listnega peclja)* | |
| **Sortna čistost** | **Ustrezna / Neustrezna** |
| ***Zahteve:*** *v točki 3.3.1 in Preglednici 4 te metode* | |
| **Zdravstveno stanje** | **Ustreza / Ne ustreza** |
| ***Zahteve:*** *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

***2. pregled: v fazi cvetenja***

|  |  |  |
| --- | --- | --- |
| **Predmet uradnega pregleda** | | |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| ***Zahteve:*** *v točki 3.2 in Preglednici 3 te metode* | |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Ocena pričakovanega pridelka** | kg/enoto pridelave in skupaj kg |
| **Kontrolne enote semenskega posevka** | **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *list:* kot pri 1. pregledu * cvet: čas cvetenja, barva cvetnih listov, velikost (dolžina, širina) cvetnih listov, prašenje * rastlina: višina | |
| **Sortna čistost** | **Ustrezna / Neustrezna** |
| ***Zahteve:*** *v točki 3.3.1 in Preglednici 4 te metode* | |
| **Zdravstveno stanje** | **Ustreza / Ne ustreza** |
| ***Zahteve:*** *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

*(1) Sortna pristnost se oceni s primerjavo semenskega posevka z vzorcem na kontrolnem polju, vključenem v vzporedno kontrolo ali z uradnim opisom sorte. Ocenijo se lastnosti, ki so ključne za razločevanje sort, po potrebi pa lahko preglednik vizualno pregleda tudi ostale lastnosti sorte ali uporabi tudi druge metode.*

## 2. Hibridne sorte navadne ogrščice, pridobljene z uporabo CMS

***1. pregled: pred cvetenjem (v fazi rozete oziroma v začetku podaljševanja stebla)***

|  |  |  |
| --- | --- | --- |
| **Predmet uradnega pregleda** | | |
| **Evidence in dokazila** | **Uradne etikete oz. potrdilo o uradni potrditvi uporabljenega semena / evidenca vzdrževanja sorte** | **Ustreza / Ne ustreza** |
| **Kolobar** | **Ustrezen / Neustrezen** |
| **Zahteve**: v *točki 3.1 te metode* | |
| **Uporaba rastnega regulatorja** |  |
| **Kategorija pridelave semena** | Preglednica 1 |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| **Zahteve**: v *točki 3.2 in Preglednici 3 te metode* | |
| **Gostota posevka** | število rastlin/m2 |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Kontrolne enote semenskega posevka** | **Število kontrolnih enot** | Preglednica 2 |
| **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *list: velikost (širina, dolžina), odtenek zelene barve, prisotnost in št. listnih krp, nazobčanost roba, dolžina listnega peclja)* | |
| **Sortna čistost in stopnja moške sterilnosti** | **Ustrezna / Neustrezna** |
| **Zahteve**: v točki 3.3.2 te metode | |
| **Zdravstveno stanje** | **Ustreza / Ne ustreza** |
| **Zahteve:** *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

***2. in 3. pregled: v začetku cvetenja in v polnem cvetenju***

|  |  |  |
| --- | --- | --- |
| **Predmet uradnega pregleda** | | |
| **Semenski posevek** | **Površina posevka** (pri 3. pregledu) |  |
| **Izolacija posevka** | **Ustrezna / Neustrezna** |
| **Zahteve**: v *točki 3.2 in Preglednici 3 te metode* | |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Ocena pričakovanega pridelka** (pri 3. pregledu) | kg/enoto pridelave in skupaj kg |
| **Kontrolne enote semenskega posevka** | **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *list:* kot pri 1. pregledu * cvet: čas cvetenja, barva cvetnih listov, velikost (dolžina, širina) cvetnih listov, prašenje * rastlina: višina | |
| **Sortna čistost in stopnja moške sterilnosti** | **Ustrezna / Neustrezna** |
| **Zahteve**: v točki 3.3.2 te metode | |
| **Zdravstveno stanje** | **Ustreza / Ne ustreza** |
| **Zahteve**: *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

*(1) Sortna pristnost se oceni s primerjavo semenskega posevka z vzorcem na kontrolnem polju, vključenem v vzporedno kontrolo ali z uradnim opisom sorte. Ocenijo se lastnosti, ki so ključne za razločevanje sort, po potrebi pa lahko preglednik vizualno pregleda tudi ostale lastnosti sorte ali uporabi tudi druge metode.*

## 3. Navadna konoplja, navadna soja, sončnica (razen hibridnih sort), navadni lan, vrtni mak

***1. pregled: do sredine cvetenja***

|  |  |  |
| --- | --- | --- |
| **Predmet uradnega pregleda** | | |
| **Evidence in dokazila** | **Uradne etikete oz. potrdilo o uradni potrditvi uporabljenega semena / evidenca vzdrževanja sorte** | **Ustreza / Ne ustreza** |
| **Kolobar** | **Ustrezen / Neustrezen** |
| **Zahteve**: v *točki 3.1 te metode* | |
| **Uporaba rastnega regulatorja** |  |
| **Kategorija pridelave semena** | Preglednica 1 |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| **Zahteve**: v *točki 3.2 in Preglednici 3 te metode* | |
| **Gostota posevka** | število rastlin/m2 |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Kontrolne enote semenskega posevka** | **Število kontrolnih enot** | Preglednica 2 |
| **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *list: velikost (širina, dolžina), odtenek zelene barve, mehurjavost, oblika stranskih lističev, nazobčanost roba, dolžina listnega peclja, …* * *cvet: čas cvetenja, barva cvetnih listov, barva prašnikov (pri navadnem lanu), oblika vzorcev na cvetnih listih (pri vrtnem maku)* * *rastlina: višina, % moških in ženskih rastlin ter stržen v steblu (pri navadni konoplji) …* | |
| **Sortna čistost** | **Ustrezna / Neustrezna** |
| **Zahteve**: v *točki 3.3.1 in Preglednici 4 te metode* | |
| **Zdravstveno stanje** | **Ustreza / Ne ustreza** |
| **Zahteve:** *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

***2. pregled v začetku zorenja***

|  |  |  |
| --- | --- | --- |
| **Predmet uradnega pregleda** | | |
| **Semenski posevek** | **Površina posevka** |  |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Ocena pričakovanega pridelka** | kg/enoto pridelave in skupaj kg |
| **Kontrolne enote semenskega posevka** | **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *rastlina: čas zorenja, višina, velikost, lega in drža koška (pri sončnici)* * *semenski mešič (pri navadnem maku): dolžina, voščeni poprh, oblika* * *strok (luščina) (pri navadni soji): intenzivnost rjave barve* * *seme: velikost, oblika, barva* | |
| **Sortna čistost** | **Ustrezna / Neustrezna** |
| **Zahteve**: v *točki 2.9.1 te metode* | |
| **Zdravstveno stanje** (število okuženih rastlin in stopnja okužbe) | **Ustreza / Ne ustreza** |
| **Zahteve**: *v točki 2.7 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

*(1) Sortna pristnost se oceni s primerjavo semenskega posevka z vzorcem na kontrolnem polju, vključenem v vzporedno kontrolo ali z uradnim opisom sorte. Ocenijo se lastnosti, ki so ključne za razločevanje sort, po potrebi pa lahko preglednik vizualno pregleda tudi ostale lastnosti sorte ali uporabi tudi druge metode.*

## 4. Hibridne sorte sončnice

***1. pregled: v začetku cvetenja***

|  |  |  |
| --- | --- | --- |
| **Predmet uradnega pregleda** | | |
| **Evidence in dokazila** | **Uradne etikete oz. potrdilo o uradni potrditvi uporabljenega semena / evidenca vzdrževanja sorte** | **Ustreza / Ne ustreza** |
| **Kolobar** | **Ustrezen / Neustrezen** |
| **Zahteve**: v *točki 3.1 te metode* | |
| **Uporaba rastnega regulatorja** |  |
| **Kategorija pridelave semena** | Preglednica 1 |
| **Semenski posevek** | **Površina posevka** |  |
| **Izolacija posevka** | **Ustrezna / Neustrezna** |
| **Zahteve**: v *točki 3.2 in Preglednici 3 te metode* | |
| **Gostota posevka** | število rastlin/m2 |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Kontrolne enote semenskega posevka** | **Število kontrolnih enot** | Preglednica 2 |
| **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *cvet: čas cvetenja, barva (jezičastih in cevasti) cvetov, prašenje; gostota in oblika jezičastih cvetov* | |
| **Sortna čistost** | **Ustrezna / Neustrezna** |
| **Zahteve**: v točki 3.3.3 te metode | |
| **Zdravstveno stanje** (število okuženih rastlin in stopnja okužbe) | **Ustreza / Ne ustreza** |
| **Zahteve:** *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

***2. in 3 pregled: v sredini in proti koncu cvetenja***

|  |  |  |
| --- | --- | --- |
| **Predmet uradnega pregleda** | | |
| **Semenski posevek** | **Izolacija posevka** | **Ustrezna / Neustrezna** |
| **Zahteve**: v *točki 3.2 in Preglednici 3 te metode* | |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Kontrolne enote semenskega posevka** | **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *cvet: čas cvetenja, barva (jezičastih in cevasti) cvetov, prašenje; gostota in oblika jezičastih cvetov* | |
| **Sortna čistost** | **Ustrezna / Neustrezna** |
| **Zahteve**: v točki 3.3.3 te metode | |
| **Zdravstveno stanje** | **Ustreza / Ne ustreza** |
| **Zahteve:** *v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

***4. pregled: v začetku zorenja***

|  |  |  |
| --- | --- | --- |
| **Predmet uradnega pregleda** | | |
| **Semenski posevek** | **Površina posevka** |  |
| **Stopnja okuženosti** | Preglednica 7 |
| **Ocena zapleveljenosti** | Preglednica 5 |
| **Izenačenost** | 5 = odlično, 1 = nezadostno |
| **Poleganje** | Ni poleganja / Nagnjeno / Poleženo (v %) |
| **Splošno stanje** | 5 = odlično, 1 = nezadostno |
| **Ocena pričakovanega pridelka** | kg/enoto pridelave in skupaj kg |
| **Kontrolne enote semenskega posevka** | **Sortna pristnost** (1) | **Ustrezna / Neustrezna** |
| ***Lastnosti, ki se preverijo:***   * *rastlina: višina, razvejanje, lega najvišjega stranskega koška* * *košek: velikost, drža* * *seme: oblika, (vodilna) barva, barva prog* | |
| **Sortna čistost** | **Ustrezna / Neustrezna** |
| ***Zahteve****: v točki 3.3.3 te metode* | |
| **Zdravstveno stanje** | **Ustreza / Ne ustreza** |
| ***Zahteve****: v točki 3.5.1 te metode* | |
| **Prisotnost plevelov in drugih vrst rastlin** | **Ustreza / Ne ustreza** |
| ***Zahteve:*** *Preglednica 6* | |

*(1) Sortna pristnost se oceni s primerjavo semenskega posevka z vzorcem na kontrolnem polju, vključenem v vzporedno kontrolo ali z uradnim opisom sorte. Ocenijo se lastnosti, ki so ključne za razločevanje sort, po potrebi pa lahko preglednik vizualno pregleda tudi ostale lastnosti sorte ali uporabi tudi druge metode.*

1. Pravilnik o trženju semena oljnic in predivnic (Uradni list RS, št. 114/22) [↑](#footnote-ref-1)
2. Zakon o semenskem materialu kmetijskih rastlin (Uradni list RS, št. 25/05-uradno prečiščeno besedilo, 41/09, 32/12, 90/12-ZdZPVHVVR in 22/18) [↑](#footnote-ref-2)
3. Guidelines for Control Plot Tests and Field Inspection of Seed Crops: https://www.oecd.org/agriculture/seeds/rules-regulations/. [↑](#footnote-ref-3)
4. OECD Schemes for the Varietal Certification or the Control of Seed Movingin International Trade: https://www.oecd.org/agriculture/seeds/. [↑](#footnote-ref-4)